Ружаны і Сапегі. Здаецца, гэтыя словы ўжо назаўсёды непарыўна звязаны: менавіта тут шмат гадоў таму асталяваўся вялікі і слаўны род, пабудаваўшы ў мястэчку велічны палацавы комплекс — сваю рэзідэнцыю, якая вось ужо некалькі стагоддзяў з’яўляецца візітоўкай пасёлка і, нягледзячы на разбуральны ход часу, прыцягвае турыстаў. Але, на маю думку, тут, і акрамя знакамітага палацавага комплексу, хапае славутасцяў, якія могуць выклікаць захапленне ў гасцей пасёлка. Здаецца, у Ружанах літаральна кожная вуліца, кожны куточак прасякнуты духам даўніны: тут захаваліся будынкі аўстэрыі, капліцы Святога Казіміра, жылога корпуса манастыра базыльянаў, рэшткі сінагогі... А ў цэнтры пасёлка, дзе сканцэнтравана найбольшая колькасць старадаўніх будынкаў, ёсць дзве высотныя архітэктурныя кампазіцыі — Тр